# data[].attributes.body
Forfatter: Stine Askov

Gyldendal 2020

Helle vokser op i 80'erne, hvor hun bor ved hendes far. Vi ser tingene fra børnehøjde, når moren kommer forbi i sit fine tøj og fortæller om rejser, og gaver fra kærester.

Helles far Bengt, er den stabile i hendes opvækst, dog oplever hun også udfordringer fra denne front, da faren er sygeligt optaget af at forberede Helle på diverse katastrofer, heriblandt atomkrig.

Derfor bliver hun presset til hård træning og hårde øvelser, der gør hende til en outsider, der har svært ved at finde sin plads og venner i skolen.

Helles barndom er bestemt ikke som de andres.

En roman om at passe ind og overleve på trods af vanskelige omstændigheder.

# data[].attributes.body
Forfatter: Herman Bang

Forlaget Union

Udkom første gang 1889

Denne klassiske roman ville være spændende at arbejde med i et tværfagligt forløb i dansk og historie. Forfatteren, Herman Bang, er del af litteratur kanonen i dansk, og ligeledes er romanens samtid; 'stormen på Dybbøl 1864' kanonpunkt i folkeskolens historiefag.

Romanen er karakterlitteratur, der ved langsom læsning og dermed fordybelse i teksten, vil kunne aktivere emotioner, der er vigtige for forståelse og empati for andre i samfundet.

# data[].attributes.body
Forfatter: Sarah Engell

Illustrator: Lilian Brøgger

Forlaget Carlsen 2018

Denne graphic novel tager et alvorligt emne som skizofreni op, og gør det tilgængeligt for læseren ved hjælp af billederne.

# data[].attributes.body
Forfatter: Lea Muldtofte

Atlanten 2023

I denne autofiktive roman, kommer vi ind i fortælleren Leas hoved. Vi oplever fra hendes perspektiv, hvad det vil sige at være ramt af en spiseforstyrrelse. Hovedpersonen, Lea, er også forfatteren; en kvinde i starten af 30'erne, med en afsluttet ph.d., et forlist ægteskab og en umådelig stor ensomhed, der søger tilflugt i sulten.

Vi får at vide, at problemerne stammer fra barndommen, og især relaterer til Leas mor, men uden at komme i dybden med hvad denne komplicerede relation skyldes. Fokus er på Leas indre kamp mod, og samtidige tilflugt ind i, hendes lidelse.

Her er referencer til Tove Ditlevsens udforskning af barndommens påvirkning af sindet, blandt andet i den måde der konsekvent refereres til forældrene, som henholdsvis faderen og moderen. Forældrene har dermed ikke en identitet udover denne rolle, som dem der har gjort et barn fortræd.

Romanen vil kunne bruges til analyse, af uddrag, i udskolingen.

# data[].attributes.body
Forfatter: David Sundin
Gutkind 2023

Anderledes børnebog der leger med det multimodale. Denne udgave er oversat til dansk, men det kunne være en mulighed at læse den på originalsproget svensk, da kendskab til nabosprog er en del af formålsparagraffen. Her hjælper billederne, samt tekstlayout med til at skabe mening (eller er der overhovedet mening i denne bog?!), der vil hjælpe eleverne på vej med at læse det svenske.

# data[].attributes.body
Forfatter: Fjodor Dostojevskij
Gyldendal 2021

Min sommerferielæsning blev til et glædeligt gensyn med denne russiske klassikker. Den egner sig næppe til undervisning i folkeskolen, men min egen dannelse må også udfordres af stor litteratur.

# data[].attributes.body
Forfatter og illustrator: Shaun Tan
ABC 2018

Smuk børnebog på 36 sider, med flotte illustrationer, malet af forfatteren selv. Bogen er oplagt at bruge til multimodalt arbejde, da hverken tekst eller billede her kan stå alene. Desuden er teksten meget åben, da vi ikke får nogen baggrundsviden om den lille cikade. Det vil gøre den relaterbar for mange elever, idet de kan læse deres egen historie ind i den og skabe nye og forskellige meninger. Det er netop en af de ting forfatteren Shaun Tan selv er særligt glad for ved historien.

På mellemtrinet vil man kunne se på samspillet mellem billede og tekst, og på de umiddelbare emner som; at være anderledes, ikke at dømme det ydre, menneskelig udvikling, og samfundskritik.

Men samtidig indeholder den lille tekst intertekstuelle referencer, der kan gøre arbejdet med den endnu mere reflekterende i udskolingen.
Således ledte det pidgin lignende sprog, som lille cikade taler, straks mine tanker mod karakteren Lee, i John Steinbecks roman Øst for paradis. Lee er en kinesisk immigrant i USA, der taler ligesom cikade, da det er det Amerikanerne forventer af ham, men i virkeligheden indeholder han stor kundskab og viden.

Ligeledes findes der historiske referencer, til raceadskillelse, i den lille tekst, som da cikade ikke må bruge kontorets toilet, men skal bevæge sig flere blokke væk.

Smuk lille historie, med mange muligheder.